Merkel ta fara ziyara a kasar China | Labarai | DW | 06.07.2014
Merkel ta fara ziyara a kasar China
Shugabar Gwamnatin Jamus Angela Merkel, ta soma wata ziyara ta kwanaki uku a kasar China, inda take tare da rakiyar manyan 'yan kwangila na Jamus.
Shugabar gwamnatin ta Jamus ta safka ne a birnin Chengdu dake kudu maso yammacin kasar ta China, inda take tare da rakiyar manya-manyan yan kwangila na kasar ta Jamus, kuma ziyara ce ta karfafa huldar kasuwanci tsakanin kasashen biyu, wanda kuma wannan shine karo na 7 da shugabar gwamnatin ta Jamus take ziyara a kasar ta Sin tun daga shekara ta 2005 kawo yanzu.
Shugabar Gwamnatin ta Jamus bayan safkarta, ta gudanar da wasu ziyarce -ziyarce tare da rakiyar shugabannin yanki na Chengdu, inda ta ziyarci wata kasuwa, da kuma kamfanin kera motoci na Volkswagen. A yammacin yau din nan ne zata isa birnin Peking, inda zata gana da Firaministan kasar Li Keqiang.
Kasar ta Jamus dai, tafi gudanar da huldar kasuwanci da kasar China a yankin Asiya, inda a shekarar ta 2013, Jamus din tayi ciniki na akalla miliyan dubu 67 na Euro, yayin Jamus take a matsayin kasa ta farko, da China tafi huldar cinikayya da ita a nahiyar Turai, inda ita ma tayi cinikin a kalla miliyan dubu 73 na Euro a shekarar da ta gabata.
Kwanan wata 06.07.2014
Rahotanni masu dangantaka China, Jamus, Xi Jinping, Jam'iyyar Die Linke, Jam'iyyar The Greens, AfD
Muhimman kalmomi China, Jamus, Angela Merkel, Li Keqiang
Permalink https://p.dw.com/p/1CWdo